cyanic-selkie/wikianc huggingface dataset:
জালিয়ানওয়ালাবাগ হত্যাকাণ্ড
স্মৃতিস্তম্ভসমূহ এবং উত্তরাধিকার
ভারতীয় জাতীয় কংগ্রেস কর্তৃক একটি রেজোলিউশন পাস হওয়ার পর ১৯২০ সালে একটি ট্রাস্ট প্রতিষ্ঠিত হয় একটি স্মারক নির্মাণের জন্য। ১৯২৩ সালে ট্রাস্ট এই প্রকল্পের জন্য জমি কিনে নেয়। আমেরিকার স্থপতি বেঞ্জামিন পোলক দ্বারা পরিকল্পিত একটি স্মারক, ওই স্থানে নির্মিত হয়েছিল এবং ১৯৬১ সালের ১৩ ই এপ্রিল ভারতের রাষ্ট্রপতি রাজেন্দ্র প্রসাদ উদ্বোধন করেন জওহরলাল নেহেরু ও অন্যান্য নেতাদের উপস্থিতিতে। পরে একটি শিখা স্থানটিতে যোগ করা হয়েছিল।
বুলেট বা গুলির চিহ্ন দেয়ালের এবং পাশের বাড়ী থেকে আজও দেখা যায়। বেশিরভাগ মানুষ বুলেট থেকে নিজেকে বাঁচাতে চেষ্টা করে যাচ্ছিল।
শিরোমণি গুরুদ্বার প্রবন্ধক কমিটি গঠনের
হত্যাকাণ্ডের অল্প কিছুদিন পরে, অমৃতসরের হরমন্দির সাহিব (স্বর্ণমন্দির) সরকারী শিখ সম্প্রদায়ের কর্ণেল ডায়ার শিরোপা (শিখ ধর্মের প্রতি সম্মানিত পরিচয়ের চিহ্ন বা সাধারনত মানবতা) দ্বারা শিখ সম্প্রদায়ের মধ্যে আন্দোলন প্রেরণ করা হয়। ১২ অক্টোবর, ১৯২০ সালে, মহাশ্বেতা খালসা কলেজের ছাত্র ও অনুষদ মহোদয়ের নিয়ন্ত্রণ থেকে গুরুদ্বার অবিলম্বে অপসারণের দাবিতে একটি সভা আহ্বান করে। ফলস্বরূপ ১৫ নভেম্বর, ১৯২০ সালে শিখ মন্দিরের সংস্কার ও সংস্কারের জন্য শিরোমণি গুরুদ্বার প্রবন্ধক কমিটির গঠন করা হয়ে ছিল।
দুঃখ প্রকাশ
যদিও ১৯৬১ ও ১৯৮৩ সালে তার রাজ্যের পরিদর্শনে রাণী এলিজাবেথ এই বিষয়ে কোনও মন্তব্য করেননি, তবুও তিনি ১৩ ই অক্টোবর ১৯৯৭ সালে ভারতে রাষ্ট্রীয় ভোজসভায় ঘটনাগুলি সম্পর্কে বক্তব্য রাখেন:
"এটা আমাদের গোপন কিছু বিষয় নয়, এটা অতীতের কিছু জঘন্য ঘটনার কথা - জালিয়ানওয়ালাবাগ, যা আমি আগামীকাল পরিদর্শন করব, এটি একটি দুঃশ্চিন্তার উদাহরণ। কিন্তু ইতিহাস পুনর্বিবেচনা করা যায় না, তবে আমরা কখনও কখনও অন্যথায় উপকৃত হতে পারি। এটা বিষাদের মুহূর্ত, সেইসাথে খুশিও আছে। আমাদের দুঃখ থেকে শিখতে হবে এবং আনন্দে গড়ে তুলতে হবে।"
১৯৯৭ সালের ১৪ অক্টোবর রাণী এলিজাবেথ দ্বিতীয়বার জালিয়ানওয়ালাবাগ পরিদর্শন করেন এবং ৩০-সেকেন্ডের নীরবতার মুহূর্তের সাথে তার সম্মান প্রদান করেন। পরিদর্শনকালে, তিনি গোলাপী জাফরান বা কেওরা বর্ণের একটি পোশাক পরেন, যা শিখদের ধর্মীয় গুরুত্বের বার্তা ছিল। স্মৃতিস্তম্ভ পরিদর্শনের সময় তিনি তার জুতা খুলে ফেলেছিলেন এবং স্মৃতিস্তম্ভে একটি জয়মাল্য পরিয়ে দিয়েছিলেন।
যদিও কিছু ভারতীয় বিবৃতিতে দুঃখ ও দুঃখ প্রকাশের জন্য স্বাগত জানায়, অন্যেরা ক্ষমা না চাওয়ার কারণে সমালোচনা করেছিল। ভারতের তৎকালীন প্রধানমন্ত্রী ইন্দ্র কুমার গুজরাল রানীর সম্পর্কে বলেছিলেন যে, রাণী নিজেও ঘটনার সময় জন্মগ্রহণ করেনি এবং তাকে ক্ষমা করার প্রয়োজন নেই।
বিশেষ ভারপ্রাপ্ত কর্মকর্তা
বিশেষ ভারপ্রাপ্ত কর্মকর্তা (ইংরেজিতে অফিসার অন স্পেশাল ডিউটি এবং যা সংক্ষেপে ওএসডি নামে অধিক প্রচলিত) হল দক্ষিণ এশীয় (বাংলাদেশ, ভারত ও পাকিস্তান) সিভিল সার্ভিসের একজন কর্মকর্তা।
জে. এডগার
'জে. এডগার' ক্লিন্ট ইস্টউড প্রযোজিত ও পরিচালিত ২০১১ সালের জীবনী নির্ভর মার্কিন চলচ্চিত্র। ছবিটির চিত্রনাট্য লিখেছেন ডাস্টিন ল্যান্স ব্ল্যাক। এতে এফবিআই পরিচালক জে. এডগার হুভার পরিচালিত পালমার রেইড থেক শুরু করে তার বাকি কর্মজীবন তুলে ধরা হয়েছে। ছবিটিতে জে. এডগারের চরিত্রে অভিনয় করেছেন লিওনার্দো ডিক্যাপ্রিও। এছাড়া অন্যান্য ভূমিকায় অভিনয় করেছেন আর্মি হ্যামার, নাওমি ওয়াটস, জশ লুকাস, জুডি ডেঞ্চ, এড ওয়েস্টউইক প্রমুখ। জে. এডগারের প্রিমিয়ার হয় ২০১১ সালের ৩ নভেম্বর লস অ্যাঞ্জেলেস-এ এএফআই চলচ্চিত্র উৎসবে। ৯ নভেম্বর ছবিটির সীমিত মুক্তি ও পরে ১১ নভেম্বর সারা যুক্তরাষ্ট্রে মুক্তি পায়।
বিশেষ ভারপ্রাপ্ত কর্মকর্তা
বাংলাদেশ
বাংলাদেশ ও পাকিস্তানে ওএসডি বলতে দায়িত্ব হীন কর্মকর্তাকে বুঝানো হয়, তিনি হতে পারেন কোন পদায়নের জন্য অপেক্ষমাণ বা অপরাধের দায়ে বহিষ্কৃত বা দায়িত্ব থেকে অব্যাহতিপ্রাপ্ত। এ ধরনের কর্মকর্তাদের সচিবালয়ের জনপ্রশাসন মন্ত্রণালয়ে প্রতিদিন হাজির দিয়ে, নির্দিষ্ট জায়গায় বসে দাপ্তরিক সময় পার করত হয়। কর্মকর্তারা বেতন, ভাতা, গাড়িসহ সব ধরনের সরকারি সুবিধাই পান। পান না শুধু দায়িত্ব। তাই তাদের অফিসের নির্দিষ্ট সময়ে সচিবালয়ে এসে হাজিরা দিতে হয় জনপ্রশাসন মন্ত্রণালয়ে। এদের বসতে হয় লাইব্রেরিতে। লাইব্রেরিই তাদের অফিস কক্ষ। কেউ যদি কোনও ওএসডি কর্মকর্তাকে খুঁজতে সচিবালয়ে আসেন তাহলে তাকে সচিবালয়ের লাইব্রেরিতে আসতে হবে, বা কোনও ক্যান্টিনে।
জে. এডগার
কাহিনি সংক্ষেপ
জে. এডগার হুভার তার অফিসে এজেন্ট স্মিথকে এফবিআইয়ের শুরুর দিকের গল্প বলতে থাকেন। ১৯১৯ সালে এ. মিচেল পালমার তখন তার বস ছিলেন এবং জঙ্গিরা পালমারকে হত্যা করার জন্য তার বাড়িতে বোমা রেখেছিল কিন্তু সে বাড়ি ফিরার আগেই তা ফাটলে পালমার সেই যাত্রায় বেঁচে যায়। হুভার অপরাধ বিজ্ঞানের প্রয়োগ করে এই ধরনের জঙ্গিবাদ মোকাবেলা করার চিন্তা করে। বোস্টন পুলিশ বিভাগ ধর্মঘট ডাকলে ও জনমনে জঙ্গিবাদের ভীতির সঞ্চার হলে পালমার তাকে এন্টি-র্যা ডিকেল বিভাগের দায়িত্ব দেয়। হুভার কিছু সন্দেহভাজন সংস্কারপন্তীর তালিকা করে।
পরবর্তীতে তিনি ব্যুরোর পরিচালক হিসেবে অপরাধীদের ধরার জন্য এবং অপরাধ ঠেকানোর জন্য বিভিন্ন পদক্ষেপ নেয়। এর মধ্যে উল্লেখযোগ্য ছিল তদন্তে বৈজ্ঞানিক পদ্ধতির প্রয়োগ, যেমন আঙ্গুলের ছাপ ও রক্তের গ্রুপ থেকে অপরাধী শনাক্তকরণ।
কুশীলব
শার্লিজ থিরন'র হেলেন গান্দি চরিত্রের জন্য অভিনয়ের কথা থাকলেও পরে তিনি স্নো হোয়াইট অ্যান্ড দ্য হান্টসম্যান ছবিতে অভিনয়ের জন্য তা ছেড়ে দেন। ইস্টউড থিরনের স্থলে নাওমি ওয়াটসকে নেওয়ার আগে অ্যামি অ্যাডামসকে নির্বাচন করেছিলেন।
বক্স অফিস
জে. এডগার ২০১১ সালের ৯ নভেম্বর সীমিত পরিসরে ৭টি প্রেক্ষাগৃহে মুক্তি পায় এবং $৫২,৬৪৫ আয় করে। ১১ ডিসেম্বর সারা যুক্তরাষ্ট্রে মুক্তি দেওয়ার পর প্রথম সপ্তাহে $১১,২১৭,৩২৪ আয় করে। লস অ্যাঞ্জেলেস টাইমস-এর ধারণা করেছিল প্রথম সপ্তাহে ছবিটি যুক্তরাষ্ট্র ও কানাডায় প্রায় $১২ মিলিয়ন আয় করবে। ''জে. এডগার'' বিশ্বব্যাপী মোট $৮৪.৬ মিলিয়ন আয় করে। দর্শকদের উপর করা এক জরিপে দেখা যায় ৯৫% এর উপর দর্শক ২৫ বছরোর্ধ্ব এবং ৫০% উপর নারী।
সমালোচকদের প্রতিক্রিয়া
জে. এডগার ইতিবাচক ও নেতিবাচক দুই ধরনের সমালোচনা লাভ করে। অনেক সমালোচক ডিক্যাপ্রিও অভিনয়ের প্রশংসা করলেও বলেছেন ছবিটিতে অসংলগ্নতা রয়েছে। রটেন টম্যাটোস-এ ২২০জন সমালোচকের পর্যালোচনার ভিত্তিতে ছবিটির রেটিং স্কোর ৪৩% এবং গড় রেটিং ৫.৭/১০। ওয়েবসাইটিতে বলা হয়েছে, "লিওনার্দো ডিক্যাপ্রিও আশানুরূপ অভিনয় করেছেন, কিন্তু অন্য বিভাগগুলো: রূপসজ্জা, আলোকসজ্জা, কাহিনি বর্ণনায় হোঁচট খেয়েছে" মেটাক্রিটিক-এ ৪২ জন প্রধান সমালোচকদের পর্যালোচনার ভিত্তিতে ছবিটির স্কোর ১০০-এ ৫৯।
চলচ্চিত্র সমালোচক রজার ইবার্ট ছবিটিকে ৪-এ ৪.৫ দিয়েছেন এবং ছবিটিকে "মনোমুগ্ধকর" ও "নিপুণ" বলে উল্লেখ করেছেন এবং ডিক্যাপ্রিও অভিনয়ের প্রশংসা করে বলেন "সূক্ষ্ম ও পরিশ্রমী অভিনয়।" দ্য হলিউড রিপোর্টার-এর টড ম্যাকার্থিও ইতিবাচক সমালোচনা করে বলেছেন, "পরিচালক কিন্ট ইস্টউড ও চিত্রনাট্যকার ডাস্টিন ল্যান্স ব্ল্যাকের সমন্বয় কিছু বিতর্কিত বিষয় থাকা স্বত্ত্বেও ছবিটিকে সঙ্গত করে তুলেছে।" দ্য নিউ ইয়র্কার-ম্যাগাজিনের ডেভিড ডেনবিও ছবিটি পছন্দ করেছেন এবং বলেছেন সামান্য পরিমাণ ভুল থাকলেও ইস্টউডের পরিচালনার কারণে সেগুলো উৎরে গেছে।
ঐতিহাসিক সত্যতা
অল থিংস কনসিডারডকে দেওয়া এক সাক্ষাৎকারে হুভারের জীবনীকার ইয়েল ইউনিভার্সিটির ইতিহাসের প্রফেসর বেভারলি গেইজ বলেন চলচ্চিত্রটি হুভারের এফবিআইতে যোগদান, সংস্কারক হিসেবে একে নতুন ও পেশাদারী করে গড়ে তোলা, তদন্তে বৈজ্ঞানিক পদ্ধতির প্রয়োগ, যেমন আঙ্গুলের ছাপ ও রক্তের গ্রুপ থেকে অপরাধী শনাক্তকরণকে সঠিকভাবে উপস্থাপন করেছে। হুভারের গলার স্বরের তাল ঠিক রাখার জন্য তিনি ডিক্যাপ্রিওর প্রশংসা করেছেন। তিনি বলেন হুভারের জীবনী বর্ণনার জন্য ছবিতে ব্যবহৃত ডিভাইসটি কাল্পনিক, কারণ তিনি আসলে তার কর্মজীবনে এমন সময়ই পান নি। The historian Aaron J. Stockham of the ওয়াটারফোর্ড স্কুল-এর ইতিহাসবেত্তা অ্যারন জে. স্টকহাম জর্জ ম্যাসন ইউনিভার্সিটির হিস্ট্রি নিউজ নেটওয়ার্ক-এ লেখেন, "জে. এডগার ছবিতে হুভারকে আইন প্রণয়ন ও তদন্তে বৈজ্ঞানিক পদ্ধতির সফল প্রয়োগকারী হিসেবে দেখিয়েছে। এ বিষয়ে কোন সন্দেহ নেই যে হুভার এফবিআইয়ের বৈজ্ঞানিক পদ্ধতি প্রনয়নে সুখ্যাতি অর্জন করেছেন।" স্টকহাম ধারণা করেন সম্ভবত হুভার মার্টিন লুথার কিংয়ের কাছে আত্মহত্যার চিঠি প্রেরন করেন নি।
অখিল (গায়ক)
অখিল হলেন, একজন ভারতীয় প্লেব্যাক গায়ক, গীতিকার এবং সঙ্গীত পরিবেশক। তিনি তার লুকা ছুপি (২০১৯) গানের মাধ্যমে বলিউডে আত্মপ্রকাশ করেন। তিনি পাঞ্জাবের জলন্ধরে একটি অরোরা পরিবারে জন্মগ্রহণ করেন।
প্রাথমিক জীবন
অখিল ২ অক্টোবর ১৯৯০ ভারতের পাঞ্জাবের জলন্ধরে জন্মগ্রহণ করেন। তিনি জলন্ধরের নুরমহলের "আর্য সিনিয়র সেকেন্ডারি স্কুল" থেকে তার স্কুল শিক্ষা শেষ করেন। এরপর তিনি এপিজে কলেজ অফ ফাইন আর্টস থেকে স্নাতক সম্পন্ন করেন।
ক্যারিয়ার
২০১৪ সালের ফেব্রুয়ারিতে, তার প্রথম একক "মুরাদান" এইচএসআর এন্টারটেইনমেন্ট (পূর্বে ইয়েলো মিউজিক) এর অধীনে প্রকাশিত হয়েছিল। যদিও তিনি ২০১২ সালে পি লেই দে শিরোনামের একটি গান গেয়েছিলেন।
ফেব্রুয়ারী ২০১৬ এ প্রকাশিত তার পাঞ্জাবি ভাষার একক খাব, যা ইউটিউবে জনপ্রিয় হয়েছিল। ২০১৯ সালের ফেব্রুয়ারিতে, লুকা ছুপি ছবির জন্য খাব এর একটি হিন্দি রিমেক দুনিয়া রেকর্ড করা হয়েছিল।
২০১৬ সালের জুনে, তিনি স্পিড রেকর্ডস দ্বারা প্রকাশিত তার অ্যালবাম ওয়েলকাম টু দ্য ফিউচার এর জন্য "গনি" শিরোনামের একটি একক সুরকার "মন্নি সান্ধু" এর সাথে সহযোগিতা করেন। এক বছর পর, তিনি বলিউড অভিনেত্রী আদাহ শর্মা অভিনীত একক "জীবন" মুক্তি দেন।
অতি উত্তম
অতি উত্তম হলো ২০২৩ সালে মুক্তিপ্রাপ্ত ভারতীয় বাংলা প্রণয়ধর্মী হাস্যরসাত্মক চলচ্চিত্র, যা পরিচালনা করেছেন সৃজিত মুখোপাধ্যায়  এবং প্রযোজনা করেছে ক্যামেলিয়া প্রোডাকশন্স ও ম্যাচকাট প্রোডাকশন্স। বাঙালি অভিনেতা উত্তম কুমারকে তার বিভিন্ন চলচ্চিত্র থেকে বিদ্যমান ক্লিপিংস থেকে ভিজ্যুয়াল ইফেক্টের মাধ্যমে পর্দায় উপস্থিত করা হবে।  তার চরিত্রটি তার বিদ্যমান ৫৬টি পুরাতন চলচ্চিত্রের দৃশ্য দ্বারা নির্মিত হয়েছে।
তুই শুধু আমার (২০১৪ এর চলচ্চিত্র)
তুই শুধু আমার ২০১৪ সালের বাংলাদেশী রোমান্টিক চলচ্চিত্র। চলচ্চিত্রটি পরিচালনা করেছেন রাজু চৌধুরী এবং প্রযোজনা করেছেন মোহাম্মদ আলী। এই চলচ্চিত্রের শ্রেষ্ঠাংশে অভিনয় করেছেন সাইমন সাদিক, মৌমিতা মৌ আর অন্যান্য ভূমিকায় অভিনয় করেছেন সিনথিয়া, কাজী হায়াৎ সহ আরো অনেক। চলচ্চিত্র টি প্রেক্ষাগৃহে মুক্তি পেয়েছে ৫ সেপ্টেম্বর ২০১৪।
মনিকা গেলার
মনিকা গেলার একটি কাল্পনিক চরিত্র, যা আমেরিকান সিটকম ফ্রেন্ডস (১৯৯৪-২০০৪) এর ছয়টি প্রধান চরিত্রের মধ্যে একটি। ডেভিড ক্রেন এবং মার্টা কফম্যান চরিত্রটি তৈরি করেছেন এবং অভিনেত্রী কোর্টনি কক্স এ চরিত্রে অভিনয় করেছেন। ২৪ সেপ্টেম্বর ১৯৯৪-এর প্রিমিয়ার থেকে, মে, ২০০৪ এ সমাপ্তি পর্যন্ত শো'টির ২৩৬ এপিসোডের প্রত্যেকটিতে মনিকা রয়েছেন। পরিষ্কার - পরিচ্ছন্নতা, প্রতিযোগিতা এবং আবেগপ্রবণতাপূর্ণ প্রকৃতির জন্য পরিচিত রাঁধুনি, মনিকা রস গেলারের ছোট বোন এবং র‍্যাচেল গ্রিনের সেরা বন্ধু। র‍্যাচেল গ্রিন তার বিয়ের আসর থেকে পালিয়ে আসার পর তাকে মনিকা তার সাথে থাকার জন্য জায়গা দিয়েছিল। মনিকা তার দীর্ঘদিনের প্রতিবেশি এবং বন্ধু চ্যান্ডলার বিং এর সাথে (যাকে সে পরবর্তিতে বিয়ে করে) প্রেম শুরু করার আগ পর্যন্ত র‍্যাচেল গ্রিনের সাথে কয়েক বছর একই এপার্টমেন্টে থেকেছে। সন্তান ধারণে অক্ষম হওয়ায় বিং-দম্পতি এরিকা এবং জ্যাক বিং জমজ ভাইবোনদের পালক সন্তান হিসেবে নেয় এবং মফস্বলের একটি বড় বাড়িতে চলে যায়।
তমাস কামিনস্কি
তমাস কামিনস্কি (Thomas Kaminski; জন্ম: ২৩ অক্টোবর ১৯৯২) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ব্ল্যাকবার্ন রোভার্সের হয়ে গোলরক্ষক হিসেবে খেলেন।
২০০৫ সালে, কামিনস্কি বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
তমাস কামিনস্কি ১৯৯২ সালের ২৩শে অক্টোবর তারিখে বেলজিয়ামের ডেনডেরমন্ডেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কামিনস্কি বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৫ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৮ বছরে ৩৩ ম্যাচে অংশগ্রহণ করেছেন।
অণুবীজ
thumb|300px|একটি অণুবীজপূর্ণ জীবনচক্রে উৎপাদিত অণুবীজ। thumb|300px|টাটকা তুষার আংশিকভাবে রুক্ষ-বৃন্তযুক্ত পালক-শ্যাওলা ([[ব্র্যাকিথেসিয়াম রুটাবুলাম) ঢেকে দেয় যা একটি পাতলা হাইব্রিড কালো পপলারের (পপুলাস এক্স ক্যানাডেনসিস) উপর জন্মায়। শৈবালের জীবনচক্রের শেষ পর্যায়টি দেখানো হয়েছে যেখানে স্পোরোফাইটগুলি তাদের স্পোর ছড়িয়ে পড়ার আগে দৃশ্যমান: ক্যালিপট্রা (১) এখনও ক্যাপসুলের (২) সাথে সংযুক্ত রয়েছে। গ্যামেটোফাইট (৩) এর শীর্ষগুলিও সনাক্ত করা যেতে পারে। পার্শ্বের আশেপাশের কালো পপলার একটি কলকের তীরে বেলে দোআঁশের উপর বেড়ে উঠছে যা বিস্তারিত এলাকা চিহ্নিত করা আছে।]]
জীববিজ্ঞানে, অণুবীজ বা স্পোর বা রেনু বা বীজগুটি বা বীজাণু হল একটি যৌন বা অযৌন প্রজননের একক যা বিচ্ছুরণ এবং বেঁচে থাকার জন্য প্রায়ই দীর্ঘ সময়ের জন্য প্রতিকূল পরিস্থিতিতে অভিযোজিত হতে পারে। স্পোরগুলি অনেক উদ্ভিদ, শৈবাল, ছত্রাক এবং প্রোটোজোয়ার জীবনচক্রের অংশ।
ব্যাকটেরিয়া অণুবীজগুলি যৌন চক্রের অংশ নয়। তবে প্রতিকূল পরিস্থিতিতে বেঁচে থাকার জন্য ব্যবহৃত প্রতিরোধী কাঠামো। মাইক্সোজোয়ান অণুবীজগুলি পরজীবী সংক্রমণের জন্য তাদের নিমন্ত্রকদের মধ্যে অ্যামিবয়েড সংক্রামক জীবাণু ("অ্যামিবুলা") ছেড়ে দেয়। যা অ্যামিবুলা থেকে বিকশিত হয়ে প্লাজমোডিয়ামের মধ্যে দুটি নিউক্লিয়াসের জোড়ার মধ্যে পুনরুৎপাদন করে।
উদ্ভিদে স্পোরগুলি সাধারণত হ্যাপ্লয়েড এবং এককোষী জীব হয় এবং একটি ডিপ্লয়েড স্পোরোফাইটের স্পোরঞ্জিয়ামে মিয়োসিস দ্বারা উত্পাদিত হয়। অনুকূল পরিস্থিতিতে অণুবীজটি মাইটোসিস বিভাজন ব্যবহার করে একটি নতুন জীবে বিকশিত হতে পারে। একটি বহুকোষী গ্যামেটোফাইট তৈরি করে যা শেষ পর্যন্ত গ্যামেট তৈরি করে। দুটি গ্যামেট মিলে একটি জাইগোট তৈরি করে যা একটি নতুন স্পোরোফাইটে বিকশিত হয়।  এই চক্রটি প্রজন্মের বিকল্প হিসাবে পরিচিত।
বীজ উদ্ভিদের অণুবীজ অভ্যন্তরীণভাবে উৎপাদিত হয় এবং মেগাস্পোর (ডিম্বাণুগুলির মধ্যে গঠিত) এবং মাইক্রোস্পোরগুলি আরও জটিল কাঠামো গঠনের সাথে জড়িত যা বিচ্ছুরণ একক বীজ এবং পরাগ শস্য গঠন করে।
আলফাজ আহমেদ
মোহাম্মদ আলফাজ আহমেদ (জন্ম: ৩ জুন ১৯৭৩; আলফাজ আহমেদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। আলফাজ তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন।
১৯৯৪ সালে, বাংলাদেশী ক্লাব শেখ মনি আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১ মৌসুম অতিবাহিত করেছিলেন। অতঃপর ১৯৯৫–৯৬ মৌসুমে তিনি ঢাকা মোহামেডানে যোগদান করেছিলেন, ঢাকা মোহামেডানের হয়ে প্রথম বারে তিনি ২টি লীগ শিরোপা জয়লাভ করেছিলেন। ঢাকা মোহামেডানে ৪ মৌসুম অতিবাহিত করার পর ভারতীয় ক্লাব মোহনবাগানের সাথে চুক্তি স্বাক্ষর করেছিলেন। পরবর্তীকালে, তিনি ঢাকা মোহামেডান, মুক্তিযোদ্ধা সংসদ, ব্রাদার্স ইউনিয়ন, শেখ রাসেল, আরামবাগ, ঢাকা আবাহনী এবং বিজেএমসির মতো ক্লাবের হয়ে খেলছেন। সর্বশেষ ২০১২–১৩ মৌসুমে, তিনি বিজেএমসি হতে ঢাকা মোহামেডানে যোগদান করেছিলেন; ঢাকা মোহামেডানের হয়ে মাত্র ১ মৌসুম খেলার পর তিনি অবসর গ্রহণ করেছিলেন।
১৯৯৫ সালে, আলফাজ বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৫২ ম্যাচে ১১টি গোল করেছিলেন। তিনি বাংলাদেশের হয়ে সর্বমোট ২টি এএফসি এশিয়ান কাপে (২০০০ এবং ২০০৭) অংশগ্রহণ করেছিলেন।
খেলোয়াড়ি জীবনের ইতি টানার পর ২০২০ সালে, আলফাজ বাংলাদেশী ফুটবল ক্লাব উত্তর বারিধারার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। তিনি উত্তর বারিধারার হয়ে ১ মৌসুমরও কম সময় ম্যানেজারের দায়িত্ব পালন করেছেন।
দলগতভাবে, খেলোয়াড় হিসেবে আলফাজ সর্বমোট ১৩টি শিরোপা জয়লাভ করেছিলেন, যার মধ্যে ৭টি ঢাকা মোহামেডানের হয়ে, ১টি ঢাকা আবাহনীর হয়ে, ২টি মুক্তিযোদ্ধা সংসদের হয়ে, ১টি ব্রাদার্স ইউনিয়নের হয়ে এবং ২টি বাংলাদেশের হয়ে জয়লাভ করেছিলেন।
প্রারম্ভিক জীবন
মোহাম্মদ আলফাজ আহমেদ ১৯৭৩ সালের ৩রা জুন তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
১৯৯৫ সালের ২৫শে মার্চ তারিখে, মাত্র ২১ বছর ৯ মাস ২৩ দিন বয়সে, আলফাজ পাকিস্তানের বিরুদ্ধে ১৯৯৫ দক্ষিণ এশীয় গোল্ড কাপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। উক্ত ম্যাচের ৬০তম মিনিটে মধ্যমাঠের খেলোয়াড় মোহাম্মদ নুরুল মানিকের বদলি খেলোয়াড় হিসেবে তিনি মাঠে প্রবেশ করেছিলেন। ম্যাচটি বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে আলফাজ সর্বমোট ৩ ম্যাচে অংশগ্রহণ করেছিলেন। জাতীয় দলের হয়ে অভিষেকের ২ বছর ৫ দিন পর, বাংলাদেশের জার্সি গায়ে প্রথম গোলটি করেছিলেন; ১৯৯৭ সালের ২৯শে মার্চ তারিখে, তাইওয়ানের বিরুদ্ধে ম্যাচে বাংলাদেশের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।
২০০৭ সালের ২২শে আগস্ট তারিখে তারিখে আলফাজ ভারতের নতুন দিল্লির আম্বেড়কর স্টেডিয়ামে অনুষ্ঠিত কম্বোডিয়ার বিরুদ্ধে ম্যাচে অংশগ্রহণ করার মাধ্যমে তিনি বাংলাদেশের জার্সি গায়ে তার ৫০তম ম্যাচ খেলেছিলেন, ম্যাচটি ১–১ গোলে ড্র হয়েছিল, যেখানে তিনি ৫৭ মিনিট খেলেছিলেন। ২০০৮ সালের ১৩ই নভেম্বর তারিখে আলফাজ ৩৫ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। উক্ত ম্যাচে বাংলাদেশ ২–০ গোলের ব্যবধানে পরাজিত হয়েছিল। আন্তর্জাতিক ফুটবলে, তার ১৪ বছরের খেলোয়াড়ি জীবনে তিনি সর্বমোট ৫২ ম্যাচে ১১টি গোল করেছিলেন।
ব্রিজ টু টেরাবিথিয়া (২০০৭-এর চলচ্চিত্র)
ব্রিজ টু টেরাবিথিয়া (ইংরেজি ভাষায়: Bridge to Terabithia) ওয়াল্ট ডিজনি পিকচার্‌স ও ওয়াল্ডেন মিডিয়ার জন্য গাবোর চুপো পরিচালিত রূপকথার চলচ্চিত্র। ক্যাথরিন পেটারসন রচিত একই নামের উপন্যাস থেকে ছবিটি নির্মাণ করা হয়েছে। ২০০৭ সালের ১৬ই ফেব্রুয়ারি যুক্তরাষ্ট্র ও কানাডায় মুক্তি পায়, আর নিউজিল্যান্ডে মুক্তি পায় জুনের ১৬ তারিখে। মুক্তির সপ্তাহে যুক্তরাষ্ট্র ও কানাডার বক্স অফিসে এটি দুই নম্বর স্থানে ছিল। স্কুল ছাত্রদের একে অপরের উপর বলপ্রয়োগ ও খুব বিদসংকুল কিছু পরিস্থিতি ফুটিয়ে তোলার জন্য এমপিএএ থেকে ছবিটিকে পিজি (অভিভাবকদের নির্দেশনা প্রয়োজন) রেটিং দেয়া হয়।
কাহিনী সূত্র
লেসলির মূল বৈশিষ্ট্য অসাধারণ কল্পনাশক্তি আর উন্মুক্ত মন। জেস আর লেসলি বাড়ির পাশের বনে এক নতুন রাজ্য আবিষ্কার করে। লেসলির কল্পনার মতই সে রাজ্য। লেসলিই সে রাজ্যের নাম দেয় টেরাবিথিয়া। টেরাবিথিয়ার রাজা হয় জেস, আর রাণী হয় লেসলি। টেরাবিথিয়ার অদ্ভুত সুন্দর সব জীব-জন্তুর সাথে তাদের পরিচয় হয়। শত্রুপক্ষের সাথে তারা যুদ্ধ করে, টেরাবিথিয়ানরা সে যুদ্ধে তাদেরকে সহায়তা করে। এভাবেই কাহিনী এগিয়ে যায়। সিনেমার শেষে তাদের সেই রূপকথার রাজ্যে অনেক পরিবর্তনই দেখা যায়, কেউ রাজ্য ছেড়ে চলে যায়, আবার নতুন কেউ এসে যোগ দেয়।
প্রতিক্রিয়া
বক্সঅফিসপ্রোফেট্‌স ডট কম এর বিশ্লেষণে দেখা গেছে, মুক্তি পাওয়ার পর প্রথম সপ্তাহে ব্রিজ টু টেরাবিথিয়া যুক্তরাষ্ট্রের বক্স অফিসে দুই নম্বর স্থানে ছিল। প্রত্যাশার চেয়ে বেশি আয় হয়েছে। মাত্র ২,২৮৪টি স্ক্রিনে ২৮,৫৩৬,৭১৭ মার্কিন ডলার আয় হয়েছে। স্ক্রিন প্রতি ৯,৮৮৫ মার্কিন ডলার। ২০০৭ সালের ৬ই এপ্রিল পর্যন্ত বিশ্বব্যাপী আয়ের পরিমাণ ১২০ মিলিয়ন মার্কিন ডলার। এর মধ্যে শুধু যুক্তরাষ্ট্র ও কানাডাতেই ৮০ মিলিয়ন ডলার আয় হয়েছে।
অধিকাংশ সমালোচকই প্রশংসা করেছেন। রটেন টম্যাটোস-এ রেটিং ৮৫%, অর্থাৎ শতকরা ৮৫ ভাগ সমালোচকই প্রশংসা করেছেন। রিলভিউস-এর জেমস বেরার্ডিনেলি বলেছেন, এটা ২০০৭ সালের সেরা পারিবারিক পূর্ণদৈর্ঘ্য চলচ্চিত্র। নিউ ইয়র্ক টাইম্‌সের জিনেট ক্যাটসুলিস বলেছেন, মাকড়সার জালের মত আঁকড়ে ধরে রাখে, ব্রিজ টু টেরাবিথিয়ার মত শিশুতোষ চলচ্চিত্র বর্তমানে খুব একটা দেখা যায় না।
বানা ইউনিয়ন
বানা ইউনিয়ন বাংলাদেশের ঢাকা বিভাগের ফরিদপুর জেলার আলফাডাঙ্গা উপজেলার একটি ইউনিয়ন বা প্রশাসনিক এলাকা।
আয়তন ও জনসংখ্যা
আয়তন -২১.৭৬ বর্গ কি:মি। জনসংখ্যা- ১৯,০৪৫ (উনিশ হাজার পয়তালিস্নশ)। পুরুষঃ ৮০৪০ জন। মহিলাঃ ৮২১৮ জন।
শিক্ষার হার ও শিক্ষা প্রতিষ্ঠান
শিক্ষার হার : ৩৮.৫১%
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- হাদী হুমায়ুন কবির (বাবু)
চেয়ারম্যানগণের তালিকা
বিএন পন্টুন
বিএন পন্টুন হচ্ছে বাংলাদেশে নির্মিত সামরিক পন্টুন এর শ্রেণী যা বাংলাদেশ নৌবাহিনী এবং বাংলাদেশ কোস্ট গার্ড কর্তৃক ব্যবহৃত হয়। এসব জাহাজ নদী এবং উপকূলবর্তী অঞ্চলে অস্থায়ী জেটি স্থাপন ও অন্যান্য জাহাজ সমূহকে সার্বিক সহযোগিতা করার জন্য দেশীয় প্রযুক্তিতে বিএন ডকইয়ার্ড, খুলনা শিপইয়ার্ড লিমিটেড এবং ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মিত হয়।
নিকটদৃষ্টি
নিকটদৃষ্টি বা হ্রস্বদৃষ্টি বা মায়োপিয়া (Myopia) চোখের ৪টি প্রধান রোগের মধ্যে ১টি। এটি আসলে চোখের সেই অবস্থা যখন চোখের তারারন্ধ্র/তারারন্ধ্রের ভেতর দিয়ে আগত আলো অক্ষিগোলকের রেটিনায় আপতিত না হয়ে তার সামনে কোন স্থানেই একটি বিন্দুতে মিলিত হয়ে প্রতিবিম্ব সৃষ্টি করে ফেলে। ফলে চোখের নিকট দুরত্ব ২৫ সেন্টিমিটার এর বেশি দূরের কোন বস্তুর বিম্ব রেটিনার সামনে গঠিত হয়। ফলে বস্তুর স্পষ্ট প্রতিবিম্বও গঠিত হয় না আর ভালো দেখাও সম্ভব হয় না। এ জন্য মায়োপিয়াকে "ক্ষীণদৃষ্টি"ও বলা হয়। এর অন্যান্য নামের মধ্যে রয়েছে "অদূরবদ্ধ দৃষ্টি","হ্রস্ব দৃষ্টি" এবং "স্বল্প দৃষ্টি" ।
বিএন পন্টুন
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য দেশীয় প্রযুক্তিতে বিএন ডকইয়ার্ড, খুলনা শিপইয়ার্ড লিমিটেড এবং ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড হতে জাহাজ নির্মাণের পদক্ষেপ গ্রহণ করা হয়। এরই ধারাবাহিকতায়, সামরিক পন্টুন জাহাজসমূহ নির্মাণ করা হয়। দেশীয় প্রযুক্তিতে এসব জাহাজ নির্মাণ কার্যক্রম গ্রহণের ফলে বাংলাদেশ নৌবাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। নিজস্ব প্রযুক্তিতে জাহাজ নির্মাণ সক্ষমতায় আরোও একটি মাইলফলক অর্জন হয় এসব সামরিক পন্টুন নির্মাণের ফলে।
নিকটদৃষ্টি
লক্ষণসমূহ
মাইওপিয়া বা ক্ষীণদৃষ্টি আক্রান্ত চোখ খুব কাছের বস্তু বেশ ভালো দেখলেও দূরের বস্তু ঝাপসা দেখে। অর্থাৎ এই চোখের নিকটবিন্দু ২৫ সেন্টিমিটারেরও কম হতে পারে। অন্যান্য লক্ষণগুলোর মধ্যে উল্লেখযোগ্য -
বিএন পন্টুন
বৈশিষ্ট্য ও যান্ত্রিক কাঠামো
বিএন পন্টুন-শ্রেণীর সামরিক পন্টুন জাহাজের দৈর্ঘ্য, প্রস্থ , গভীরতা এবং ড্রাফট । এছাড়াও, প্রতিটি জাহাজ ১০০ টন বিশুদ্ধ পানি এবং ৪০ টন জ্বালানী তেল ধারণ করতে সক্ষম।
নিকটদৃষ্টি
লক্ষণসমূহ
১। মাথা ব্যথা: আমাদের চোখে লেন্স আলো এবং লক্ষ্যবস্তুর দূরত্বের ভিত্তিতে সমন্বয় করতে পারে। একে বলে একোমোডেশন। এই কাজটা করে থাকে লেন্সের সাথে লাগানো অকুলার পেশি। যদি লেন্সের ফোকাসিং এ সমস্যা থাকে, তাহলে এই পেশিকে খাটতে হয় আরো বেশি। ফলাফল, চোখ ব্যাথা এবং মাথাব্যথা।
২।চোখের ক্লান্তি: যে কারণে মাথাব্যথা হয় ওই একই কারণে চোখের ক্লান্তি হতে পারে। এক্ষেত্রে হঠাৎ হঠাৎ দৃষ্টি ঘোলা হয়ে যাওয়া, শুষ্ক চোখ, লাল চোখ এবং চোখ দিয়ে পানি পড়ার মত লক্ষণগুলো প্রকাশ পায়। অনেকে বলে কাছ থেকে টিভি দেখলে বা বই পড়লে এই রোগ হয়, আসলে ব্যাপারটা পুরো উল্টো। বাচ্চারা কাছ থেকে টিভি দেখছে বা বই পড়ছে দেখলে বুঝতে হবে তাদের মায়োপিয়া থাকতে পারে। কারণ তারা ওই কাছ থেকে দেখেই অভ্যস্ত এবং অনেক সময় বুঝতেই পারে না যে সমস্যা আছে। আবার এই কাছ থেকে পড়ার চেষ্টা কারণ হল, ছোটদের চোখের লেন্স প্রকৃতিগতভাবেই বেশি সংকোচনশীল হয়, একারণে তারা চোখের অনেক কাছেও স্পষ্ট বিম্ব গঠন করতে পারে। বড় হওয়ার সাথে সাথে লেন্স ক্রমশ শক্ত হলে এই ক্ষমতা আপনা থেকেই চলে যায়।
কারণ
অক্ষিগোলকের ব্যাসার্ধ বেড়ে গেলে বা চোখের লেন্সের ফোকাস দূরত্ব কমে গেলে তথা অভিসারী ক্ষমতা বেড়ে গেলে এই ত্রুটি দেখা যায়।
১। ৯০% ক্ষেত্রেই এটি একটি জন্মগত সমস্যা। অর্থাৎ এক্ষেত্রে স্বাভাবিকের চেয়ে বড় চোখ নিয়েই শিশু জন্মগ্রহণ করে। তবে এটা এমন না যে দেখেই বোঝা যাবে। বড় চোখ বলতে এখানে চোখের ভেতরের গভীরতার কথা বুঝানো হয়েছে।
২। গ্রেভস ডিজিজের কারণে যেকোনো সময়ই চোখের আকৃতি পরিবর্তন হতে পারে। এটা একটা মেডিকেল ইমার্জেন্সি। যদি মনে হয় হঠাৎ চোখ বড় হয়ে যাচ্ছে দেরি না করে তাড়াতড়ি ডাক্তারের শরণাপন্ন হতে হবে।
৩। অনেকে বলে টাইপ ২ ডায়াবেটিস খাটো দৃষ্টির সাথে জড়িত। কিন্তু অনেক ঘেঁটে ও শক্তিশালী কোনো প্রমাণ পাওয়া যায়নি।  তবে যা পাওয়া গেছে, সেই অনুপাতে বলা যেতেই পারে এটা ঝুঁকির একটা নিয়ামক।
ত্রুটির ফল
thumb|right|সহায়ক লেন্স ব্যবহার করে মাইওপিয়া ত্রুটি দূরীকরণ এক্ষেত্রে অনেক দূরবর্তী বস্তু থেকে আগত আলোক রশ্মীগুচ্ছ চোখের লেন্সে প্রতিসৃত হয়ে রেটিনার সামনে মকোন বিন্দুতে মিলিত হয়। ফলে লক্ষ্যবস্তু স্পষ্ট দেখা যায় না। এই চোখের দূরবিন্দু অসীমে না হয়ে ২৫ সেন্টিমিটারের বেশি দুরত্বে কোন বিন্দুতে হয় যা অনেক সময় মাত্র ১মিটার বা তার চেয়েও কম দূরত্বে অবস্থিত হয়। তাই এই চোখ এর বেশি দূরত্বে কোন বস্তু স্পষ্ট দেখতে পায় না।
দিবাং নদী
থাম্ব|দিবাং নদীর ওপর সেতু দিবাং নদী ব্রহ্মপুত্ররএকটি উপনদী। অরুনাচল প্রদেশের মিশমি পাহাড়ে উতসারিত হয়ে ভারতের উত্তর-পূর্ব রাজ্যগুলির মধ্যে দিয়ে বয়ে গেছে দিবাং।
গতিপথ
থাম্ব|দিবাং নদী উপত্যকা দিবাংয়ের সূচনা অরুণাচল প্রদেশের উচ্চ দিবাং উপত্যকা জেলার ইন্দো-চীনা সীমান্তে কেয়া পাসের নিকটে। অরুণাচল প্রদেশের মধ্যে নদীর জল নিষ্কাশন অববাহিকা দিবাং উপত্যকা এবং নিম্ন দিবাং উপত্যকার জেলা জুড়ে বিস্তৃত। দিবাংয়ের উপরের অংশে অবস্থিত মিশ্মি পাহাড় থেকে উতসারিত হয়ে বোমজির, দাম্বুক প্রভৃতির মধ্যে দিয়ে সমভূমিতে প্রবেশ করে দিবাং নদী। বোমজির (নিজামঘাট) এবং সাদিয়ার মধ্যে দিবাংয়ের একটি খাড়া নদীর ঢাল রয়েছে এবং এটির উচ্চতা । দিবাং প্রায়শই তার গতিপথ পরিবর্তন করে, ফলস্বরূপ বন্যা হয় এবং এর তীরবর্তী অঞ্চলে আবাদযোগ্য জমি এবং বন ধ্বংস হয়। নদীর সর্বমোট দৈর্ঘ্য । দিবাং অসমের শহরে সাদিয়ার নিকটে ডিব্রু-সাইখোয়া অভয়ারণ্যের উত্তরে লোহিত নদীতে মিলিত হয়।
উপনদী
সিসার, মাথুন, টাঙ্গন, ড্রাই, ইথুন এবং এমরা দিবাংয়ের প্রধান উপনদী। এই নদীগুলির বেশিরভাগই পাহাড়ের উপরের অংশে দিবাং নদীতে মিশেছে, ফলে এটি প্রশস্ত আকারের অববাহিকা অঞ্চল পাওয়া যায়।
জলবিদ্যুৎ প্রকল্প
২০০৮ সালে, প্রধানমন্ত্রী মনমোহন সিং নিম্ন দিবাং উপত্যকা জেলার দিবাং বহুমুখী প্রকল্পের অংশ হিসাবে একটি ৩০০০ মেগাওয়াট জলবিদ্যুতের ভিত্তি প্রস্তর স্থাপন করেছিলেন। প্রস্তাবিত দিবাং বাঁধ,, সমাপ্তির পরে ভারতের বৃহত্তম বাঁধগুলির মধ্যে একটি হবে।
শতগ্রাম ইউনিয়ন
শতগ্রাম ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ৯১.৬১ কিমি২ (৩৫.৩৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৭১৪ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৮টি।
সাকু কোকসা
সাকু কোকসা (বৈজ্ঞানিক নাম:Barilius shacra) হচ্ছে Cyprinidae পরিবারের Barilius গণের একটি স্বাদুপানির মাছ।
বর্ণনা
পৃষ্ঠীয়ভাগ অঙ্কীয়ভাগ অপেক্ষায় অধিক উত্তল। মুখের চির মধ্যম প্রকৃতির। এদের পৃষ্ঠভাগ জলপাই রঙের কিন্তু বাকি অংশ গোলাপি-রূপালি বর্ণের হয়।
বিস্তৃতি
বাংলাদেশ, ভারত, নেপাল পাওয়া যায়। বাংলাদেশের উত্তরাঞ্চলে মাঝে মাঝে শুষ্ক মৌসুমে এ মাছ পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
টিচ কর্নফোর্ড
ওয়াল্টার ল্যাটার কর্নফোর্ড (Tich Cornford; জন্ম: ২৫ ডিসেম্বর, ১৯০০ - মৃত্যু: ৬ ফেব্রুয়ারি, ১৯৬৪) পূর্ব সাসেক্সের হার্স্ট গ্রীন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে সাসেক্স দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন ‘টিচ’ ডাকনামে পরিচিত টিচ কর্নফোর্ড।
কাউন্টি ক্রিকেট
মাত্র পাঁচ ফুট দৈহিক উচ্চতার অধিকারী ছিলেন ও টিচ ডাকনামে পরিচিতি পান। ঘরোয়া প্রথম-শ্রেণীর ইংরেজ কাউন্টি ক্রিকেটে ১৯২১ সালে সাসেক্সের পক্ষে খেলতে শুরু করেন। দ্বিতীয় বিশ্বযুদ্ধের পূর্ব-পর্যন্ত একাধারে খেলতে থাকেন। যুদ্ধ শেষ হবার পর আপদকালীন সময়ের জন্যে ১৯৪৭ সালে ৪৬ বছর বয়সে আরও একটি খেলায় অংশ নিয়েছিলেন তিনি।
টেস্ট ক্রিকেট
সমগ্র খেলোয়াড়ী জীবনে চারটিমাত্র টেস্ট খেলায় অংশগ্রহণের সুযোগ পেয়েছিলেন টিচ কর্নফোর্ড। ১০ জানুয়ারি, ১৯৩০ তারিখে টেস্ট ক্রিকেটে অভিষেক ঘটে তার। ১৯২৯-৩০ মৌসুমে হ্যারল্ড জিলিগানের নেতৃত্বাধীন ইংরেজ দলের সদস্যরূপ নিউজিল্যান্ড গমন করেন। চার টেস্টে গড়া ঐ সিরিজটিই স্বাগতিক নিউজিল্যান্ডের প্রথমবারের মতো টেস্টে অংশগ্রহণ করা ছিল। সিরিজের প্রত্যেক টেস্টেই তিনি অংশ নেন।
৬ ফেব্রুয়ারি, ১৯৬৪ তারিখে ৬৩ বছর বয়সে সাসেক্সের ব্রাইটনে টিচ কর্নফোর্ডের দেহাবসান ঘটে।
ডেভিড অক্টারলোনি
ডেভিড অক্টারলোনি (১৭৫৭ – ১৮২৫) একজন ব্রিটিশ সেনা আধিকারিক। মাত্র ১৯ বছর বয়সে ইস্ট ইন্ডিয়া কোম্পানির সেনাবাহিনীতে যোগ দিয়ে ভারতে আসেন। বিভিন্ন যুদ্ধে অসামান্য পারদর্শিতার কারণে অচিরেই মেজর জেনারেল পদে উত্তীর্ণ হন। ১৮০৪ সালে দিল্লির রেসিডেন্ট পদে থাকাকালীন যশোবন্ত রাও হোলকারের আক্রমণ থেকে এই নগরী রক্ষা করেন। পিণ্ডারী দস্যু দমনেও তার বিশেষ ভূমিকা ছিল। ১৮০৯ সালে পঞ্জাব-কেশরী রঞ্জিত সিংকে ব্রিটিশ সরকারের সঙ্গে মৈত্রিচুক্তিতে বাধ্য করতে অক্টারলোনির নেতৃত্বে একটি সেনাদল পঞ্জাবে প্রেরিত হয়। অক্টারলোনির হস্তক্ষেপেই প্রখ্যাত অমৃতসর চুক্তি সাক্ষরিত হয়। ১৮১৪-১৬ সালে নেপালযুদ্ধে জয়লাভই তাকে খ্যাতির শীর্ষে আরোহণ করায়। এই যুদ্ধে ইংরেজদের জয়ের স্মারক হিসাবে কলকাতায় প্রসিদ্ধ ‘অক্টারলোনি মনুমেন্ট’ নির্মিত হয়। বর্তমানে এই সৌধটি ভারতের স্বাধীনতা সংগ্রামী শহিদদের নামে উৎসর্গিত হয়ে শহীদ মিনার নামে চিহ্নিত হয়েছে। ভরতপুর রাজ্যের উত্তরাধিকার নিয়ে লর্ড অ্যামহার্স্টের সঙ্গে বিরোধ বাধলে স্যার ডেভিড অক্টারলোনি পদত্যাগ করেন।
ডেলওয়্যার রুট ৫৮
ডেলওয়্যার রুট ৫৮ (ডিই ৫৮), ডেলওয়্যারের নিউ ক্যাসেল কান্টিতে অবস্থিত একটি রাজ্য মহাসড়ক যা চার্চমেন্স রোড নামেও পরিচিত। রাস্তাটি ডিই ৪ হতে যাত্রা শুরু করে যা ক্রিস্টিনার ক্রিস্টিনা হাসপাতালের পাশে অবস্থিত এবং দক্ষিণপূর্ব দিক হতে ডিই ২৭৩ যা হারেস কর্নারের কাছে অবস্থিত সেখানে গিয়ে শেষ হয়। রাস্তাটি উইমিলটংন এবং নিউয়ারকের মধ্যবর্তী গ্রামঞ্ছল দিয়ে অতিবাহিত হয় এবং চলার পথে ক্রিস্তিনায় ডিই-১ / ডিই-৭ ও ইন্টার ষ্টেট-৯৫ রাস্তাকে সেই সাথে উইমিলটংন বিমানবন্দরের কাছে ডিই-৩৭ রাস্তাকে ছেদ করে। চার্চমেন্স রোড ছিল মূলত একটি কান্টি রোড যা ১৯৩০-এর দশকে দিকে তৈরি করা হয়। এরপর ১৯৫০-এর দশকে দিকে তা দুইবার সংস্কার করা হয়। ১৯৮০-এর দশকে এই রাস্তাকেই ডিই-৫৮ নামকরণ করা হয়।
রাস্তার বিবরণ
ডিই ৫৮ এর শুরুটা হয় ক্রিস্তিনায় ডিই ৪ এর সাথে একটি ইন্টারসেকশনের মাধ্যমে। এরপর তা চার্চমেন রোড ধরে চারলেনের মহাসড়ক হিসেবে পূর্বদিকে অগ্রসর হয়। এই ইন্টারসেকশনটি পার হয়ে  ডেলওয়্যার পার্ক রেস ট্র্যাক ও উইমিলটংন/নিউয়ারকের সেপটায় অবস্থিত চার্চমেন্স ক্রসিং স্টেশনকে প্রবেশপথ করে দিতে রাস্তাটি উত্তরপশ্চিম দিকে অগ্রসর হতে থাকে। ডিই ৪ হতে শুরু করে রাস্তাটি ক্রিস্টিনা হাসপাতালের উত্তরদিকে যাত্রা করে বাণিজ্যিক এলাকার মধ্য দিয়ে গিয়ে ডিই ১/ডিই ৭ এর ইন্টারচেঞ্জ পর্যন্ত আসে। ইন্টারচেঞের পূর্বদিকেই রয়েছে ডিই ৫৮ যার থেকে ডেলওয়্যার টেকনিকাল কমুউনিটি কলেজের স্টেশন ক্যাম্পাসের সীমানা শুরু হয়। রাস্তাটি আই-৯৫ এর উপর দিয়ে যায় যেখানে আই-৯৫ হতে দক্ষিণমুখী এবং ডিই ৫৮ হতে পশ্চিমমুখী একটি রেম্প রয়েছে। আই-৯৫ ও এর মধ্যে এটিই ডিই ৫৮ একমাত্র রেম্প।এছাড়া সকল প্রবেশপথ বানানো হয়েছে ডিই ১/ ডিই ৭ এর মধ্যে।  আই-৯৫ পার করার পর ডিই ৫৮ একটি অবিভক্ত দুই লেনের রাস্তা এবং দক্ষিণপূর্ব দিকে চলে ক্রিস্টিনা নদী পার হয়ে তা আবাসিক এলাকার মধ্য দিয়ে অতিবাহিত হয়। রাস্তাটি দক্ষিণে বাণিজ্যিক এলাকা অতিক্রম করে দুইপাশে আরও প্রসারিত হয়ে চারলেনে পরিণত হয় এবং ডিই ৩৭কে ছেদ করে। ডিই ৩৭এর এই ইন্টারসেকসনটি পার করে ডিই ৫৮ দক্ষিণে দুই লেনের রাস্তা হিসেবে অগ্রসর হয় এবং উইমিলটংন বিমানবন্দরের দক্ষিণপশ্চিম সিমানাকে পাসকাটিয়ে যায়। রাস্তাটি নিম্ন বাণিজ্যিক এলাকা পার করে হারেস কর্নারেরকাছে অবস্থিত ডিই ২৭৩তে এসে শেষ হয়। ডিই ৫৮ এর রয়েছে অ্যানুয়াল অ্যাভারেজ ডেইলি ট্রাফিক। এই হিসাবে ডিই ১/ডিই ৭ রাস্তায় সর্বচ্চ ২৬,৫৭০  যানবাহন এবং ডিই ৩৭ ইন্টারসেকসনে সর্বনিম্ন ১০,২৫৭ যানবাহন চলাচল করে। ডিই ৫৮ এর কোন অংশই ন্যাশনাল হাইওয়ে সিস্টেমের অংশ নয়।
ইতিহাস
বর্তমান ডিই ৫৮ ১৯২০ সালে ছিল একটি কান্টি রোড। পুরো রাস্তাটি তৈরি করা হয় ১৯৩৬ সালে। ১৯৫২ সালের দিকে উইমিলটংন বিমানবন্দরে চারিদিকে চার্চমেন্স রোডের বর্তমান রূপটি তৈরি হয় আদি রাস্তাটির কিছু অংশ বাদ দিয়ে। তার দুই বছর পর তৈরি হয় চার্চমেন্স রোডের দক্ষিণমুখী ডিই ৭। ডিই ৮৫ তার বর্তমান অবস্থায় আসে ১৯৮৫ সালে। ১৯৯৯ সালে ডিই ১/ ডিই ৭ এর ইন্টারসেকসনকে ইন্টারচেঞে রূপান্তর করা হয়।
মূখ্য অংশবিশেষ
মাইল পোস্টগুলো পূর্ব হতে পশ্চিমে
পাল্টাপুর ইউনিয়ন
পাল্টাপুর ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ১০০.০৮ কিমি২ (৩৮.৬৪ বর্গমাইল) এলাকা জুড়ে অবস্থিত এবং ২০১৯ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,২৯৪ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৯টি।
ভায়োলা ডেভিস
ভায়োলা ডেভিস (Viola Davis, জন্ম: ১১ আগস্ট ১৯৬৫) হলেন একজন মার্কিন অভিনেত্রী ও প্রযোজক। অসংখ্য পুরস্কার বিজয়ী ডেভিস একাডেমি, এমি, গ্র্যামি ও টনি পুরস্কার (ইগট) জয়ী অল্প কয়েকজন ব্যক্তিবর্গের একজন। এছাড়া তিনি একমাত্র কৃষ্ণাঙ্গ অভিনয়শিল্পী যিনি অভিনয়ের ত্রি-মুকুট লাভ করেন,  এবং তৃতীয় ব্যক্তি হিসেবে ত্রি-মুকুট ও ইগট অর্জন করেন। ২০১২ সালে টাইম ম্যাগাজিনের করা ১০০ প্রভাবশালী ব্যক্তিত্বের তালিকায় স্থান অধিকার করেন।
১৯৯৩ সালে জুলিয়ার্ড স্কুল থেকে গ্র্যাজুয়েট হওয়ার পর তিনি মঞ্চ নাটক দিয়ে তার অভিনয় জীবন শুরু করেন। ১৯৯৯ সালে তিনি এভরিবডিস রুবিতে রুবি ম্যাককলাম চরিত্রে অভিনয় করে ওবি পুরস্কার লাভ করেন। ১৯৯০ এর দশকের শেষের দিকে এবং ২০০০ এর দশকের প্রথম দিকে তিনি চলচ্চিত্র ও টেলিভিশন সিরিজে পার্শ্ব ও ছোট চরিত্রে অভিনয় করেন। এর মধ্যে উল্লেখযোগ্য হল কেট অ্যান্ড লিওপোল্ড (২০০১) ও ফার ফ্রম দ্য হেভেন (২০০২) এবং ল অ্যান্ড অর্ডার: স্পেশাল ভিকটিমস্‌ ইউনিট। ২০০১ সালে ভায়োলা মৌলিক নাটক কিং হেডলি টু এ অভিনয়ের জন্য শ্রেষ্ঠ মঞ্চ অভিনেত্রী হিসেবে টনি পুরস্কার লাভ করেন। ভায়োলার অভিনয় জীবনের ব্রেকথ্রু আসে ২০০৮ সালে ডাউট চলচ্চিত্র দিয়ে। এই ছবিতে অভিনয়ের জন্য তিনি গোল্ডেন গ্লোব পুরস্কার, সেরা পার্শ্ব অভিনেত্রী বিভাগে স্ক্রিন অ্যাক্টরস গিল্ড পুরস্কার এবং একাডেমি পুরস্কারে মনোনয়ন লাভ করেন। ২০১০ সালে অগাস্ট উইলসন নির্দেশিত ফেন্সেস নাটকে রোজ ম্যাক্সসন চরিত্রে অভিনয়ের জন্য শ্রেষ্ঠ মঞ্চ অভিনেত্রী হিসেবে টনি পুরস্কার লাভ করেন।
২০১১ সালে ভায়োলা দ্য হেল্প চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার এর মনোনয়ন লাভ করেন এবং সেরা অভিনেত্রী বিভাগে স্ক্রিন অ্যাক্টরস গিল্ড পুরস্কার অর্জন করেন। ২০১৬ সালে ফেন্সেস নাটক অবলম্বনে নির্মিত ফেন্সেস চলচ্চিত্রে অ্যামান্ডা ওয়ালার চরিত্রে অভিনয়ের জন্য প্রথম গোল্ডেন গ্লোব পুরস্কার, বাফটা পুরস্কার, ক্রিটিকস চয়েস চলচ্চিত্র পুরস্কার, স্ক্রিন অ্যাক্টরস গিল্ড পুরস্কার এবং একাডেমি পুরস্কার অর্জন করেন। তিনি ডিসি এক্সটেন্ডেড ইউনিভার্সের সুইসাইড স্কোয়াড (২০১৬)-এ অ্যামান্ডা ওয়ালার চরিত্রে অভিনয় করেন। ২০২০ সালে তিনি জীবনীমূলক মা রেইনিস ব্ল্যাক বটম চলচ্চিত্রে মা রেইনি চরিত্রে অভিনয় করে তার চতুর্থ একাডেমি পুরস্কারের মনোনয়ন লাভ করেন, ফলে তিনি সর্বাধিক অস্কার মনোনীত কৃষ্ণাঙ্গ অভিনেত্রী। উইন্ডোস (২০১৮) ও দ্য ওম্যান কিং (২০২২) চলচ্চিত্রে অভিনয় করে তিনি আরও দুটি বাফটা পুরস্কারের মনোনয়ন লাভ করেন, ফলে তিনি সর্বাধিক বাফটা মনোনীত কৃষ্ণাঙ্গ অভিনেত্রী।
ডেভিস ও তার স্বামী জুলিয়াস টেনন প্রযোজনা প্রতিষ্ঠান জুভি প্রডাকশন্সের প্রতিষ্ঠাতা। এছাড়া ডেভিস মানবাধিকার, নারীর সমান অধিকার ও কৃষ্ণাঙ্গ নারীদের নিয়ে কথা বলা ও সমর্থনের জন্য পরিচিত। ২০১৭ সালে হলিউড ওয়াক অব ফেমে তার নামে একটি তারকা খচিত হয় এবং ২০১৯ সালে তিনি লরেল প্যারিসের শুভেচ্ছাদূত নিযুক্ত হন। ২০২২ সালে প্রকাশিত তার স্মৃতিকথা ফাইন্ডিং মি-এর অডিওবই বর্ণনার জন্য তিনি গ্র্যামি পুরস্কার অর্জন করেন।
প্রারম্ভিক কর্ম ও মঞ্চে আলোচিত সাফল্য (১৯৯২-১৯৯৯)
১৯৯২ সালে ডেভিস পেশাদার মঞ্চনাটকে প্রথম শ্রেষ্ঠাংশে অভিনয় করেন। তিনি ডেলাকোর্ট থিয়েটারে অফ-ব্রডওয়ে মঞ্চে এলিজাবেথ ম্যাকগভার্নের সাথে উইলিয়াম শেকসপিয়ারের রম্যনাটক অ্যাজ ইউ লাইক ইট-এ ডেনিস চরিত্রে অভিনয় করেন। ১৯৯৬ সালে কিথ ডেভিডের সাথে অগাস্ট উইলসনের সেভেন গিটার নাটকে ভেরা চরিত্রের মধ্য দিয়ে ডেভিসের ব্রডওয়ে মঞ্চে অভিষেক ঘটে। নাটকটি ওয়াল্টার কার থিয়েটারে ৬ই মার্চ প্রথমবারের মত ব্রডওয়েতে মঞ্চস্থ হয়। তিনি তার কাজের জন্য সমাদৃত হন। একই বছর তিনি দ্য সাবস্ট্যান্স অব ফায়ার (১৯৯৬) চলচ্চিত্রে টিমথি হাটনের পাশে একটি দৃশ্যে অভিনয় করে স্ক্রিন অ্যাক্টরস গিল্ড কার্ড পান। এই কাজের জন্য তিনি $৫১৮ মার্কিন ডলার পারিশ্রমিক পান। ডেভিস অফ-ব্রডওয়ে মঞ্চে বিভিন্ন নাটকে কাজ করতে থাকেন এবং টেলিভিশন এনওয়াইপিডি ব্লু (১৯৯৬) ও নিউ ইয়র্ক আন্ডারকভার (১৯৯৬)-এর কয়েকটি পর্বে ছোট অংশে অভিনয় করেন। এছাড়া তিনি এইচবিওর টেলিভিশন সামরিক হাস্যরসাত্মক চলচ্চিত্র দ্য পেন্টাগন ওয়ার্স (১৯৯৬)-এ কেলসি গ্রামার ও ক্যারি এলভেসের সাথে অভিনয় করেন। ১৯৯৮ সালে তিনি স্টিভেন সোডারবার্গের অপরাধ হাস্যরসাত্মক চলচ্চিত্র আউট অব সাইট (১৯৯৯)-এ ছোট চরিত্রে অভিনয় করেন।
চলচ্চিত্রে সাফল্য ও মঞ্চে আরও সফলতা (২০০০-২০১০)
২০০১ সালে তিনি ব্রডওয়ে মঞ্চে অগাস্ট উইলসনের আরেকটি নাটক কিং হেডলি টু-এ "গর্ভপাতের অধিকার আদায়ের জন্য লড়াই করা ৩৫ বছর বয়সী মা" টনিয়া চরিত্রে অভিনয় করেন। তার অভিনয় সমাদৃত হয় এবং তিনি শ্রেষ্ঠ চরিত্রাভিনেত্রী বিভাগে তার প্রথম টনি পুরস্কার ও ড্রামা ডেস্ক পুরস্কার অর্জন করেন। তিনি ২০০৪ সালে অফ-ব্রডওয়ে মঞ্চের লিন নটেজের ইনটিমেট অ্যাপারেল নাটকে অভিনয় করে আরেকটি ড্রামা ডেস্ক পুরস্কার অর্জন করেন।
বৈশ্বিক পরিচিত ও সমাদৃতি (২০১১-২০১৬)
থাম্ব|upright|ডান|২০১৫ সালে স্যান ডিয়েগো কমিক কনে ডেভিস ২০১১ সালে অগাস্ট মাসে ডেভিস ক্যাথরিন স্টকেটের উপন্যাস অবলম্বনে টেট টেইলরের পরিচালিত দ্য হেল্প চলচ্চিত্রে ১৯৬০-এর দশকে মিসিসিপির গৃহপরিচারিকা এইবিলিন ক্লার্ক চরিত্রে অভিনয় করেন। এতে তার সহশিল্পী ছিলেন এমা স্টোন, অক্টাভিয়া স্পেন্সার, ব্রাইস ডালাস হাওয়ার্ড ও জেসিকা চ্যাস্টেইন। ডেভিস এই চলচ্চিত্রে তার অভিনয় সম্পর্কে বলেন, "আমার মনে হচ্ছিল তার আমার মাকে ফিরিয়ে নিয়ে এসেছে, তার আত্মাকেও বয়ে এনেছি। আমি আমার দাদীর আত্মাকেও বয়ে এনেছি, এবং তারা আমার জীবন ও অন্যান্যদের জীবনে তারা যে অবদান রেখেছে তার প্রতি আমি এক ধরনের শ্রদ্ধা জানিয়েছি।" এই চরিত্রে অভিনয়ের পর থেকে তিনি গভীর অনুতাপ প্রকাশ করেন, যদিও তিনি যাদের সাথে কাজ করেছেন তাদের এখনও প্রশংসা করেন। তিনি মনে করেননা যে এটি কৃষ্ণাঙ্গ চরিত্রদের জীবন সম্পর্কে সত্যনিষ্ঠ গল্প বা চিত্রায়ন। ডেভিস তার কাজের জন্য প্রশংসিত হন এবং দুটি স্ক্রিন অ্যাক্টরস গিল্ড পুরস্কার অর্জন করেন। এছাড়া তিনি তার দ্বিতীয় একাডেমি পুরস্কারের মনোনয়ন, এবং নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।
২০১৬ সালে ডেভিস ডেনজেল ওয়াশিংটনের সাথে ফেন্সেস চলচ্চিত্রে রোজ ম্যাক্সসন চরিত্রে অভিনয় করেন। তার অভিনয় সমাদৃত হয় এবং তিনি তার তৃতীয় একাডেমি পুরস্কারের মনোনয়ন লাভ করেন, ফলে তিনি অস্কারের ইতিহাসে প্রথম কৃষ্ণাঙ্গ অভিনেত্রী হিসেবে এই সম্মাননা অর্জন করেন। তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার, ও বাফটা পুরস্কার অর্জন করেন।
প্রতিষ্ঠিত অভিনেত্রী (২০১৭-বর্তমান)
২০১৮ সালে ডেভিস আফ্রিকান-মার্কিন সম্প্রদায়ের প্রতি পুলিশের নিষ্ঠুরতা নিয়ে নির্মিত প্রামাণ্য ধারাবাহিক টু-সাইডস-এ অভিনয় করেন। এই ধারাবাহিকটি টিভি ওয়ানে ফেব্রুয়ারি মাসের মাঝামাঝি পর্যন্ত প্রচারিত হয়। এছাড়া ডেভিস কেরি ওয়াশিংটনের সাথে বিশেষ দুই ঘণ্টার পর্ব হাউ টু গেট অ্যাওয়ে উইথ মার্ডার ও স্ক্যান্ডাল ধারাবাহিকের অভিনয় করেন, যার শিরোনাম হাউ টু গেট অ্যাওয়ে উইথ স্ক্যান্ডাল থেকে নেওয়া হয়েছে। এই পর্বে অতিথি চরিত্রে অভিনয়ের জন্য তিনি তার চতুর্থ এমি পুরস্কার এবং প্রথম নাট্যধর্মী ধারাবাহিকে সেরা অতিথি অভিনেত্রী বিভাগে মনোনয়ন লাভ করেন। একই বছর ডেভিস সিনথিয়া আরিভো, এলিজাবেথ ডেবিকি, মিশেল রদ্রিগেজ ও লিয়াম নিসনের সাথে স্টিভ ম্যাকুইনের ডাকাতি থ্রিলারধর্মী উইন্ডোস চলচ্চিত্রে অভিনয় করেন। এটি ১৯৮৩ সালের জনপ্রিয় ব্রিটিশ মিনি ধারাবাহিকের চলচ্চিত্ররূপ। ডেভিস তার অভিনয়ের জন্য সমাদৃত হন। ইন্ডিওয়্যার-এর চলচ্চিত্র সমালোচক এরিক কন লিখেন, "চলচ্চিত্রটি অধিকাংশই ডেভিসের...এই অভিনেত্রী কখনই এতটা প্রভুত্বসূচক ছিলেন না।" এই কাজের জন্য তিনি শ্রেষ্ঠ প্রধান চরিত্রে অভিনেত্রী বিভাগে তার দ্বিতীয় বাফটা পুরস্কারের মনোনয়ন লাভ করেন।
২০২০ সালে ডেভিস গিভিং ভয়েস প্রামাণ্য চলচ্চিত্রে নির্বাহী প্রযোজকের দায়িত্ব পালন করেন এবং এতে অভিনয় করেন। একই বছর তিনি চ্যাডউইক বোজম্যানের সাথে জর্জ সি. উল্‌ফের ১৯৮২ সালে নাটক অবলম্বনে নির্মিত জীবনীমূলক মা রেইনিস ব্ল্যাক বটম চলচ্চিত্রে নাম চরিত্রে অভিনয় করেন। তিনি এই কাজের জন্য সমাদৃত হন, এবং তার অভিনয়ের জন্য প্রধান চরিত্রে সেরা অভিনেত্রী বিভাগে স্ক্রিন অ্যাক্টরস গিল্ড পুরস্কার অর্জন করেন। পাশাপাশি তিনি তার ষষ্ঠ গোল্ডেন গ্লোব পুরস্কারের মনোনয়ন, এবং শ্রেষ্ঠ অভিনেত্রী বিভাগে তার দ্বিতীয় ও সবমিলিয়ে চতুর্থ একাডেমি পুরস্কারের মনোনয়ন লাভ করেন। এই মনোনয়নের ফলে তিনি অস্কারের ইতিহাসে সর্বাধিক অস্কার মনোনীত কৃষ্ণাঙ্গ অভিনেত্রী হয়ে ওঠেন, এবং প্রথম কৃষ্ণাঙ্গ অভিনেত্রী হিসেবে শ্রেষ্ঠ অভিনেত্রী বিভাগে একাধিক অস্কারের মনোনয়ন লাভ করেন।
পুরস্কার ও সম্মাননা
ভায়োলা ডেভিস একাধিক চলচ্চিত্র, সমালোচক ও সংগঠনের পুরস্কার অর্জন করেছেন। তিনি তিনবার একাডেমি পুরস্কারের মনোনয়ন লাভ করেন এবং একবার এই পুরস্কার অর্জন করেন। তিনি ডাউট (২০০৮) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী ও দ্য হেল্প (২০১১) চলচ্চিত্রে অভিনয়ের জন্য শ্রেষ্ঠ অভিনেত্রী এই পুরস্কারের মনোনয়ন লাভ করেন এবং ফেন্সেস (২০১৬) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী এই পুরস্কার অর্জন করেন। এছাড়া তিনি চারটি গোল্ডেন গ্লোব পুরস্কার ও দুটি বাফটা পুরস্কারের মনোনয়ন থেকে একটি করে পুরস্কার অর্জন করেন।
অংশুমান রথ
অংশুমান রথ (ଅଂଶୁମାନ ରଥ; জন্ম ৫ নভেম্বর ১৯৯৭) হংকং দলের একজন ক্রিকেটার এবং হংকং জাতীয় ক্রিকেট দলের বর্তমান অধিনায়ক।
ব্যক্তিগত জীবন
অংশুমান রথ মুলত সত্যনগর, ভুবনেশ্বর, ওড়িশা, ভারতীয় বংশোদ্ভুত একজন ওড়িয়া পরিবারের সদস্য। ১৯৯০ এর শেষের দিকে তার পিতা ব্যবসায়িক প্রয়োজনে ভারত ত্যাগ করে হংকং-এ স্থায়ীভাবে বসবাস শুরু করে। অংশুমানের জন্ম হয় ১৯৯৭ সালে হংকং এ। স্থায়ী বসবাস হংকং এ হলেও তার পরিবার ঘনঘন ওড়িশা ভ্রমণে আসতো এবং অংশুমান ওড়িয়া ভাষায় শুধু অনর্গল কথাই বলতে পারেন না, সে তার পৈত্রিক জন্মভূমি ভুবনেশ্বর ঘুরতেও ভালবাসেন। সে চার বছর বয়স থেকেই তারাঙ্গ এর সাথে ক্রিকেট খেলা শুরু করে, যখন তার পিতা তাকে খেলার সাথে পরিচয় করিয়ে দেয়। সে ওয়েস্ট আইল্যান্ড স্কুল এর একজন ছাত্র।
আন্তর্জাতিক জীবনী
১৬ ফেব্রুয়ারি ২০১৭ তারিখে নেদারল্যান্ডস এর বিপক্ষে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপ খেলায় প্রথম লিস্ট এ সেঞ্চুরী করে বাবর হায়াত এর সাথে জুটি করে তৃতীয় উইকেটে দলের জন্য ১৯৭ রান যোগ করে। এটা ছিল হংকংয়ের সর্বোচ্চ রেকর্ড এবং বিশ্ব ক্রিকেট লীগ খেলার যেকোন উইকেটের সর্বোচ্চ রেকর্ড।
২০১৭ সালের ডিসেম্বরে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপ প্রতিযোগিতায় সে তার প্রথম একদিনের আন্তর্জাতিক খেলায় শতরান করেন পাপুয়া নিউ গিনি'র বিপক্ষে, উক্ত খেলায় তার সংগ্রহ ছিল অপরাজিত ১৪৩ এটিও ছিল কোন হংকং-এর ব্যাটসম্যানের করা একদিনের আন্তর্জাতিকে সর্বোচ্চ ব্যক্তিগত সংগ্রহের রেকর্ড। ১০ খেলায় ৬৭৮ রান নিয়ে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপে সে ছিল সর্বোচ্চ রান সংগ্রহকারী ব্যাটসম্যান।
২০১৮ সালে ২০১৮ এশিয়া কাপ বাছাইপর্ব প্রতিযোগিতা খেলার জন্য তাকে হংকং স্কোয়াডের সহ-অধিনায়ক নিযুক্ত করা হয়। অতঃপর, প্রতিযোগিতা শুরু হওয়ার পূর্বে বাবর হায়াত অধিনায়কের দায়িত্ব থেকে অব্যাহতি নিলে, তাকে দলের বদলী অধিনায়ক হিসাবে নিযুক্ত করা হয়। হংকং বাছাইপর্ব প্রতিযোগিতায় জয় লাভ করলে তাকে ২০১৮ এশিয়া কাপ-এর দলীয় স্কোয়াডের অধিনায়কের দায়িত্ব পেয়ে যান।
এপ্রিল ২০১৯ এ নামিবিয়ায় অনুষ্ঠেয় ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় হংকং দলের অধিনায়কের দায়িত্ব পায়। উক্ত প্রতিযোগিতায় ৬ খেলায় ২৯০ রান নিয়ে সে ছিল প্রতিযোগিতার সেরা রান সংগ্রহকারী। ২০১৯ সালের ১২ সেপ্টেম্বর হংকং জাতীয় ক্রিকেট দল থেকে অব্যাহতি নিয়ে তিনি দেশপ্রেমের টানে ভারতে স্থানীয় খেলোয়াড় হিসাবে ক্যারিয়ার গড়ার সিদ্ধান্ত নেন।
টি২০ ফ্রাঞ্চাইজ জীবন
জুন ২০১৯ এ সে এডমন্টন রয়্যালস ফ্রাঞ্চাইজের হয়ে ২০১৯ গ্লোবাল টি২০ কানাডা খেলার জন্য নির্বাচিত হয়।
৬১৭৪ (সংখ্যা)
৬১৭৪ সংখ্যাটিকে ভারতীয় গণিতবিদ ডি. আর. কাপরেকারের নামানুসারে কাপেরেকার ধ্রুবক বলা হয়।
এই প্রক্রিয়া কাপরেকারের চক্র নামে পরিচিত। এই প্রক্রিয়ায় একসময় মান ৬১৭৪ আসবে, যাতে পৌঁছাতে প্রক্রিয়া সর্বোচ্চ ৭ বার করা লাগবে। ৬১৭৪ এ পৌঁছানোর পর প্রক্রিয়াটি পুনরায় চালালে ৬১৭৪ ব্যতীত আর কোন মান আসবে না। উদাহরণস্বরূপ, ৩৫২৪ সংখ্যাটিকে ধরা যাক:
চার অঙ্কবিশিষ্ট সংখ্যার মাঝে চারটি অঙ্ক এক থাকা সংখ্যা (যেমন, ১১১১, ২২২২) ব্যতীত সব ক্ষেত্রেই কাপরেকার চক্র অনুসরণ করলে এক সময়ে ৬১৭৪ আসবে।
অন্যান্য "কাপরেকার ধ্রুবক"
তিন অঙ্কের সংখ্যার ক্ষেত্রেও এমন ঘটনার নজির দেখা যায়। সেক্ষেত্রে, কাপরেকার চক্র সর্বোচ্চ ৬ ধাপ অনুসরণ করলে মান দাঁড়ায় ৪৯৫। তবে ১১১, ২২২ ইত্যাদি একই বিশিষ্ট তিন অঙ্কের সংখ্যার ক্ষেত্রে এ নজির দেখা যায় না। কখনো কখনো ৪৯৫ ও ৬১৭৪ এর মত এসব পুনরাবৃত্তিক সংখ্যাদের "কাপরেকার ধ্রুবক" বলা হয়ে থাকে।
রেসিং হেলমেট
রেসিং হেলমেট এক প্রকার প্রতিরক্ষামূলক হেডগিয়ার যা রেসিং গাড়ি এবং র‌্যালিতে অংশগ্রহণকারী ড্রাইভাররা পরে থাকেন। মোটর রেসিং দীর্ঘকাল ধরে একটি ব্যতিক্রমী ঝুঁকিপূর্ণ খেলা হিসাবে পরিচিত: যদি কোনও প্রতিযোগিতামূলক মোটর রেসিংয়ে খুব বেশি গতিতে থাকা অবস্থায় চালক নিয়ন্ত্রণ হারিয়ে ফেলেন বা র‌্যালিংয়ে রুক্ষ ভূখণ্ডের সম্মুখীন হয়ে নিয়ন্ত্রণ হারিয়ে ফেলেন তবে মাথায় হঠাৎ মন্দণ-জনিত বলের কুপ্রভাব সহজেই ঘটতে পারে। মোটর রেসিংয়ের ক্ষেত্রে প্রায় অনন্য এক ঝুঁকি হ'ল জ্বালানী দ্বারা মারাত্মকভাবে দগ্ধ হওয়ার সম্ভাবনা। সে ক্ষেত্রে গাড়ির জ্বালানী লাইন বা জ্বালানী ট্যাঙ্কটি দ্বারা এমন পরিস্থিতির উদ্ভব হয় যে সেসব লঙ্ঘন করে চালক যথেষ্ট তাড়াতাড়ি গাড়ির বাইরে বেরিয়ে আসতে পারেন না। ১৯৭৬ জার্মান গ্রাঁ প্রি দৌড়ে নুরবারিং দুর্ঘটনায় মারা গিয়েছিল বিশ্ব চ্যাম্পিয়ন চালক নিকি লাউডা যিনি তার আগেই এমন পরিস্থিতি থেকে সবে বেঁচে ফিরেছিলেন।
রেসিং দুর্ঘটনার কারণে হাসপাতাল যাওয়ার শতকরা প্রায় ২৫ শতাংশই হয় মোটর রেসিংয়ের ক্ষেত্রে থেকে যা অন্য যে কোনও বড় আন্তর্জাতিক খেলার চেয়ে বেশি এবং হাসপাতালে থাকার গড় সময়কালও হয় দীর্ঘতম। অস্ট্রেলিয়ার সাম্প্রতিক এক গবেষণায় আরও জানানো হয়েছে যে মোটর রেসিংয়ের ক্ষেত্রে প্রকৃত আঘাতের হার সমস্ত বড় ধরনের খেলাগুলির মধ্যে সর্বোচ্চ হতে পারে। তবে শিজুওকার ফুজি তোরানোমোন আর্থোপেডিক হাসপাতালে ১৯৯৬ থেকে ২০০০ সালের মধ্যে পরিচালিত একটি সমীক্ষা থেকে বোঝা যায় যে এই আঘাতগুলির একটি সামান্য অংশই আসলে মাথা বা আশপাশের অংশের।
ইতিহাস
গ্রিডিরন ফুটবল এর সাথে সাদৃশ্যযুক্ত কাপড়ের বা চালকের চোখ ধুলো থেকে রক্ষা করতে গগলস সহ চামড়ার হেলমেট অনেক প্রাক-প্রথম বিশ্বযুদ্ধের রেসিং চালক ব্যবহার করতেন এবং ইতিমধ্যে ১৯১৪ সালে অটো সাইকেল ইউনিয়ন তাদের রেসিং গাড়ির চালকদের জন্য হেলমেট বাধ্যতামূলক করে। যাইহোক এমন কি রেসগুলিকে ব্যক্তিগত ট্র্যাকগুলিতে সরিয়ে নিয়ে যাওয়ার পরেও এই হেলমেট মাথার ব্যাপক আঘাত বা পুড়ে যাওয়া প্রতিরোধ করতে কোনও সুরাহাই করতে পারেনি।
আগে থেকেই অন্যান্য দৌড়ে হেলমেট বাধ্যতামূলক করা হয়েছিল। তবে নতুন প্রযুক্তিতে সুরক্ষার ব্যাপক উন্নতি হওয়ায় উচ্চতর গতির খেলাতে তার ব্যবহার স্বীকৃত হতে থাকে। বেল স্পোর্টস ১৯৫৪ সালে প্রথম ব্যাপকভাবে উৎপাদিত অটো রেসিং হেলমেট তৈরি করে।
১৯৫০ এর দশকের শেষে পুরো মুখের ক্র্যাশ হেলমেট সমস্ত ধরনের মোটর রেসিং চালকদের প্রয়োজনীয় সরঞ্জাম হিসাবে বিবেচিত হয়ে ওঠে এবং স্নেল মেমোরিয়াল ফাউন্ডেশন ১৯৫৯ সালে প্রথম অটো রেসিং হেলমেট মানক তৈরি করে। সেই সময় থেকে স্নেলের বিকল্প মানক ফেডেরেশন ইন্টারনেশনেল ডি এল'আটমোবাইল এর স্ট্যান্ডার্ড গ্রাঁ প্রি রেসিংয়ে ব্যবহৃত হতে থাকে। সেফটি হেলমেট কাউন্সিল অফ আমেরিকা-ও ১৯৭০ এর দশকে রেস-কার হেলমেট স্ট্যান্ডার্ড তৈরি করেছিল।
রেসিং হেলমেটগুলি সাধারণ মানের সরঞ্জাম হয়ে ওঠায় রেসিং গাড়ির শক্তি এবং গতি বৃদ্ধি সহ্য করার জন্য তাদের নকশায় অনেক উন্নতিও হয়েছে। এর মধ্যে সবচেয়ে সাম্প্রতিকতমটি হ'ল নমনীয় "টেথার্স" এর বিকাশ যার জন্য হেলমেটের অভ্যন্তরে প্রচন্ড ঝাঁকুনিতেও মাথা এগিয়ে যাবেও না বা সাইডে সরেও যাবে না।
বাসব
বাসব হল বাংলা সাহিত্যে র একটি গোয়েন্দা চরিত্র। বাংলা সাহিত্যে কাল্পনিক গোয়েন্দা চরিত্র গুলির অন্যতম বাসবের এর সৃষ্টিকর্তা সাহিত্যিক কৃশানু বন্দ্যোপাধ্যায়।
চরিত্র
বাসবের পুরো নাম বাসব ব্যানার্জী। সে ডাক্তারির ছাত্র ছিল। কিন্তু ভবিষ্যতের জন্য পেশা হিসাবে গোয়েন্দাগিরিকে বেছে নেয়। পর্যবেক্ষণ ও অনুসন্ধানের মাধ্যমে অপরাধীকে শনাক্ত করাই তার তদন্তের কৌশল। তার বন্ধু কাম সহকারী শৈবাল। শৈবাল পেশায় ডাক্তার, সে বিভিন্ন অভিযানে বাসবের সঙ্গী হয়। বাসব সাহেবীয়ানায় অভ্যস্ত এবং অবিবাহিত। কৃশানু বন্দ্যোপাধ্যায় মোট ১৩ টি খণ্ডে বাসবের অজস্র গোয়েন্দা কাহিনী লিখে গেছেন।
চলচ্চিত্র
স্বপন ঘোষাল এর পরিচালনায় বাসব কাহিনীর চলচ্চিত্র 'রহস্যভেদী বাসব' নির্মিত হয়েছে। বাসব ও শৈবালের ভূমিকায় অভিনয় করেছেন যথাক্রমে সম্রাট মুখার্জী ও কুমার চৌধুরী।
মির্থা কলোন
মির্থা কলোন (জন্ম ১৮ মে, ১৯৫১) হলেন হন্ডুরাসে জন্মগ্রহণকারী একজন গ্যারিফুনা সক্রিয়কর্মী ও সমাজকর্মী। তিনি দ্য ব্রংক্‌সে থাকা ক্যারিবীয় অভিবাসীদের সহায়তা করেছিলেন এবং পাশাপশি এইচআইভি প্রতিরোধ, যৌন শিক্ষা ও সাংস্কৃতিক সংরক্ষণের বিষয়ে কাজ করার জন্য প্রায়শই ভ্রমণ করতেন। ২০১২ সালে নিউইয়র্কে থাকা আফ্রিকান অভিবাসীদের প্রতি তাঁর পরিষেবার জন্য নিউইয়র্ক রাজ্য আইনসভা থেকে স্বীকৃতি পেয়েছিলেন।
প্রারম্ভিক জীবন
মির্থা কলোন ১৯৫১ সালের ১৮ মে হন্ডুরাসের কলোন ডিপার্টমেন্টের ক্যারিবীয় উপকূলের ট্রুজিলোতে জন্মগ্রহণ করেছিলেন। তিনি গ্যারিফুনা সম্প্রদায়ের অন্তর্গত।
১৯৬২ সালে তাঁর বড় বোন দ্য ব্রংক্সে চলে গিয়েছিলেন, সেখানে গ্যারিফুনা সম্প্রদায়ের একটি বিশাল প্রবাসী গোষ্ঠী বসবাস করত। ১৯৬৮ সালে সেই বোন কলোনকে নিজের সাথে নিয়ে যাওয়ার প্রক্রিয়া শুরু করেছিলেন।
কর্মজীবন
নিউ ইয়র্ক সিটিতে পৌঁছে কলোন একটি ব্রুকলিনের একটি পোশাক উৎপাদন কারখানায় কাজ শুরু করেছিলেন। তাঁর দ্বিতীয় সন্তানের জন্মের পরে তিনি স্কুলে ফিরে আসার জন্য দৃঢ় প্রতিজ্ঞ হয়ে উঠেছিলেন। তিনি হোস্টোস কমিউনিটি কলেজের জেনারেল এডুকেশনাল ডেভলপমেন্ট (জিইডি) প্রোগ্রামে ভর্তি হয়েছিলেন এবং ১৯৮৪ সালে সেখান থেকে সনদপত্র অর্জন করেছিলেন। তাঁর কাজের সময়সূচীর সাথে দ্বন্দ্বের কারণে, তিনি হোস্টোস ছেড়ে চলে গিয়েছিলেন এবং বোরিকুয়া কলেজের সামাজিক পরিষেবা কোর্সে ভর্তি হয়েছিলেন।
২০১২ সালে তিনি নিউইয়র্ক স্টেটস আউটস্ট্যান্ডিং সার্ভিং হিউম্যানিটি পুরস্কার পেয়েছিলেন। স্বাস্থ্যসেবা ছাড়াও তিনি গ্যারিফুনা জনসংখ্যার মধ্যে যোগাযোগ উন্নতি করার জন্য নেটওয়ার্ক তৈরিতে সাংস্কৃতিক অনুষ্ঠানের প্রচার করেছেন। মেয়র মাইকেল ব্লুমবার্গের সাথে ২০১০ সালের সম্প্রদায় বৈঠকটি ছিল এরকমই একটি অনুষ্ঠান। অন্যান্য অনুষ্ঠানের মধ্যে রয়েছে ২০১৪ সালে দ্য ব্রংক্সে অনুষ্ঠিত গ্যারিফুনা নেশন সামিট এবং বার্ষিক স্পনসরিত মিস গ্যারিফুনা প্রদর্শনী।  নিউইয়র্কে কাজ ছাড়াও তিনি সেন্ট্রাল আমেরিকান নিগ্রো অর্গানাইজেশনের (Organización Negra Centroamericana (ONECA)) সভাপতির দায়িত্ব পালন করেছিলেন, যা ১৯৯৯ সালে মধ্য আমেরিকায় থাকা আফ্রিকান অভিবাসীদের সমস্যাদি সমাধানের নিমিত্তে যোগাযোগ ব্যবস্থা উন্নত করার জন্য সংগঠিত হয়েছিল।
এস.এম আবুল কালাম
জীবনের প্রথমার্ধ
কালাম ঢাকা বিশ্ববিদ্যালয় থেকে স্নাতক লাভ করেন।
কর্মজীবন
কালাম কুয়েতের সংসদ সদস্য মোহাম্মদ শহীদ ইসলামকে রক্ষা ও রক্ষা করেছিলেন। মানব পাচারের অভিযোগে অপরাধ তদন্ত বিভাগ (কুয়েত) শাহিদকে আটক করেছে। কালাম বাংলাদেশের পররাষ্ট্র মন্ত্রণালয়কে একটি চিঠি লেখেন, যখন তাকে তদন্ত করা হচ্ছিল। কুয়েতে অবস্থানরত বাংলাদেশী সাংবাদিকদের মতে তিনি কুয়েতকে বাংলাদেশী সাংবাদিকদের জন্য নির্বাসন বা কালো তালিকাভুক্ত করতে বলেছিলেন যাতে তারা কুয়েতে পুনরায় প্রবেশ করতে না পারে। তিনি যমুনা টিভির প্রতিনিধি এহসানুল হক খোকনকে আটক করে কুয়েত থেকে বিতাড়িত করেছিলেন যখন তিনি শ্রমিকদের বিক্ষোভের বিষয়ে রিপোর্ট করেছিলেন। বাংলাদেশের পররাষ্ট্রমন্ত্রী এ কে আবদুল মোমেন বলেছেন যে কালাম শহীদের গ্রেপ্তারের বিষয়ে তাদের জানাতে অক্ষম ছিলেন। প্রায় ৫ বছর কুয়েতে বাংলাদেশের রাষ্ট্রদূত থাকা সত্ত্বেও তিনি শহীদের বিরুদ্ধে আটক ও অভিযোগের তথ্য সংগ্রহ করতে পারেননি।
উকিল মুন্সী
উকিল মুন্সী (১১ জুন ১৮৮৫ - ১২ ডিসেম্বর ১৯৭৮) একজন বাঙালি বাউল সাধক। তার গুরু ছিলেন আরেক বাউল সাধক রশিদ উদ্দিন। তার অসংখ্য গানের মধ্যের আষাঢ় মাইস্যা ভাসা পানি রে, সোনা বন্ধুয়া রে এতো দুঃখ দিলে তুই আমারে উল্লেখযোগ্য।
উকিল মুন্সীর গান
উকিল মুন্সীর অনেক জনপ্রিয় গান আজও উচ্চারিত হয় সাধারণ মানুষের মুখে মুখে। তার কয়েকটি উল্লেখযোগ্য গানঃ
পরলোক গমন
১৯৭৮ সালের মাঝামাঝিতে উকিল মুন্সীর স্ত্রী হামিদা খাতুন এবং এর কয়েক মাস পর ছেলে সাত্তার মুন্সী মৃত্যুবরণ করেন। সে বছরই তিনি অসুস্থ হয়ে ১২ ডিসেম্বরে মৃত্যুবরণ করেন। নেত্রকোণার মোহনগঞ্জ উপজেলার তেঁতুলিয়া ইউনিয়নের জৈনপুরে বেতাই নদীর পারে চিরনিদ্রায় শায়িত হন উকিল মুন্সি।